আজি পুৱাই চৰাইদেউ জিলাৰ সাপেখাতী গুদাম চাৰিআলিৰ বনগাওঁত এক অচিনাক্ত মৃতদেহ উদ্ধাৰ হয় । প্ৰায় ৫০ বছৰীয়া লোকজন নিলমণিৰ পৰা সাপেখাটীলৈ আহি আছিল বুলি অনুমান কৰা হৈছে। হঠাৎ লোকজন শাৰিৰীকভাৱে অসুস্থ হৈ পথৰ কাষতে বহি পৰা দেখিবলৈ পায় কিছু সংখ্যক প্ৰতক্ষদৰ্শীয়ে। জানিব পৰা মতে সন্ধিয়াৰ পাছতো লোকজন সেই স্থানৰ পৰা উঠি নোযোৱাত মানুহজনক স্থানীয় লোকে সোধ পোছ কৰে যদিও মুখেৰে নমতাত সাপেখাটী আৰক্ষী থানালৈ খবৰ দিয়ে। কিন্তু আৰক্ষীৰ কাণ্ডত স্থানীয় ৰাইজ হতবাক হৈ পৰে। কিছুসংখ্যক প্ৰত্যক্ষ দৰ্শীয়ে জানিব দিয়া অনুসৰি আৰক্ষী প্ৰশাসনে " তোমালোকৰ পদুলিত নহয় যদি বাদ দিয়া " মন্তব্যৰে গা এৰা দিয়ে । সেয়ে উপায়ন্তৰ হৈ তাৰ পৰা উঠাই পঠাবলৈ চেষ্টা কৰে যদিও উঠি নোযোৱাত গৰম কাপোৰ দি তাতে এৰি থৈ যায় । আজি পুৱাই স্থানীয় ৰাইজে তেওঁৰ মৃতদেহ প্ৰতক্ষ্য কৰে ।বৰ্তমান সময়লৈকে লোকজনৰ পৰিচয় পোৱা নাই আৰক্ষীয়ে। আৰক্ষী প্ৰশাসনৰ চৰম অৱহেলাৰ বাবেই এনেদৰে এজন মানুহৰ মৃত্যু হোৱাত স্থানীয় ৰাইজে কঠোৰ ভাষাৰে আৰক্ষী প্ৰশাসনক গৰিহনা দিছে ।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
